
Ministru kabineta rīkojums Nr. 1097
Rīgā 2024. gada 13. decembrī (prot. Nr. 52 73. §)
Par apropriācijas pārdali 
· 1. Atbalstīt apropriācijas pārdali 2024. gadā Satiksmes ministrijas budžeta programmas 97.00.00 "Nozaru vadība un politikas plānošana" ietvaros 81 431 euro apmērā no prioritārajam pasākumam "Satiksmes nozares pārvaldības un finansēšanas modeļa reforma" paredzētā finansējuma, lai nodrošinātu brīvprātīgas iemaksas veikšanu Eiropas Aeronavigācijas drošības organizācijas pārvaldītajā Gaisa satiksmes vadības solidaritātes fondā Ukrainas aeronavigācijas pakalpojumu sniedzējiem.
· 2. Satiksmes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam. 
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali. 

